Source: http://www.srzrada.sk/aktuality/pravny-referat-aktualne/rozhodnutia-prezidia-rady-srz-vo-veci-disciplinarnych-previneni-zo-dna-23-09-2017/
Timestamp: 2018-03-22 17:27:56+00:00
Document Index: 10229241

Matched Legal Cases: ['§ 6', '§ 12', '§ 14', '§ 24', '§ 14', '§ 3', '§ 11', '§ 11']

Rozhodnutia Prezídia Rady SRZ vo veci disciplinárnych previnení zo dňa 23.09.2017 | Slovenský Rybársky Zväz
Rozhodnutia Prezídia Rady SRZ vo veci disciplinárnych previnení zo dňa 23.09.2017
Dňa 27. júna 2017 bolo na Sekretariát Rady Slovenského rybárskeho zväzu doručené dovolanie vo veci disciplinárneho previnenia, porušenia § 6 ods. 2 písm. d) Stanov SRZ, § 12 písm. d) zákona č. 139/2002 Z.z. o rybárstve v znení neskorších predpisov a § 14 ods. 1 a 5 vyhlášky MŽP SR č. 185/2006 Z.z., ktorou sa vykonáva zákon č. 139/2002 Z.z. o rybárstve v znení neskorších predpisov, ktorého sa mal disciplinárne stíhaný dopustiť tým, že upravil zápisy o privlastnených rybách, pričom nepoužil písacie potreby určené vyhláškou.
Disciplinárne stíhanému bolo uložené disciplinárne opatrenie, odňatie povolenia vydaného na rok 2017 a nevydanie povolenia na dobu 1 roka.
Prezídium Rady SRZ ako dovolací orgán v zmysle Disciplinárneho poriadku SRZ sa dovolaním zaoberalo na svojom zasadnutí dňa 23. septembra 2017.
Vo veci bolo okrem iného zistené, že v prípade údajov, ktoré boli vygumované, sa jedná o názvy rybárskych revírov k príslušným číslam, ktoré boli zapísané perom do príslušných kolónok, a to na konci roka, nakoľko v dňoch 24. júna, 24. júla a 06. augusta 2016 bola vykonaná kontrola členmi rybárskej stráže, ktorí v rámci vykonanej kontroly nespísali záznamy o previnení za vymazávanie údajov zo záznamu, a teda gumovanie nemohlo byť uskutočnené počas roka.
Prezídium Rady SRZ v zmysle § 24 Disciplinárneho poriadku SRZ disciplinárne rozhodnutie zmenilo a uložilo disciplinárne opatrenie, peňažnú pokutu vo výške 100 Eur.
Dňa 10. júla 2017 bolo na Sekretariát Rady Slovenského rybárskeho zväzu doručené dovolanie vo veci disciplinárneho previnenia, porušenia § 14 ods. 5 vyhlášky č. 185/2006 Z.z., ktorou sa vykonáva zákon č. 139/2002 Z.z. o rybárstve v znení neskorších predpisov, ktorého sa mal disciplinárne stíhaný dopustiť tým, že ukončil lov bez vyškrtnutia dňa 09. marca 2017, a zároveň nevyškrtol príslušné kolónky pri ďalšom ukončení lovu dňa 14. marca 2017 na rybárskom revíre č. 3-5470-1-1 VN Nitrianske Rudno.
Disciplinárne stíhanému bolo uložené disciplinárne opatrenie, odňatie povolenia na rybolov na rok 2017 a nevydanie povolenia na rybolov pre nasledujúci rok 2018.
Prezídium Rady SRZ ako dovolací orgán konštatovalo, že disciplinárne konanie sa uskutočnilo v súlade s Disciplinárnym poriadkom SRZ, a preto rozhodlo o zamietnutí dovolania a potvrdilo disciplinárne rozhodnutie.
Dňa 12. septembra 2017 bolo na Sekretariát Rady Slovenského rybárskeho zväzu doručené dovolanie vo veci disciplinárneho previnenia, porušenia § 3 ods. 1 písm. b) Disciplinárneho poriadku SRZ v spojení s porušením § 11 ods. 3 zákona č. 139/2002 Z.z. o rybárstve v znení neskorších predpisov, ktorého sa mal disciplinárne stíhaný dopustiť tým, že v lovnom revíre č. 4-3342-1-1 lovil ryby v rozpore s ustanovením § 11 ods. 3 zákona č. 139/2002 Z.z. o rybárstve v znení neskorších predpisov, a teda lovil ryby v čase ich ochrany..
Disciplinárne stíhanému bolo uložené disciplinárne opatrenie, odňatie povolenia na rybolov na rok 2017 a nevydanie povolenia na rybolov na dobu 18 mesiacov.